- Marius Şumudică a dezvăluit ce discuţie a avut cu Mihai Rotaru!
- Promisiunea lui Mihai Rotaru pentru "Şumi"
Marius Şumudică a făcut un anunţ "bombă" despre revenirea în Liga 1. Antrenorul român a dezvăluit că a avut o discuţie cu patronul Universităţii Craiova, Mihai Rotaru.
Şumudică a susţinut că Mihai Rotaru i-a promis că el va fi următorul antrenor al Universităţii Craiova, dacă va fi liber.
Marius Şumudică, anunţ "bombă" despre revenirea în Liga 1!
"(n.r: Era o posibilitate să te vedem antrenând în România?) Domnul Rotaru m-a sunat şi mi-a spus că următorul antrenor al Universităţii Craiova va fi Marius Şumudică. Dacă voi fi liber. Eu cu Mihai am o relaţie specială, este prietenul meu.
(n.r: despre rapoartele pe care le cere Mihai Rotaru) Depinde de antrenor. Eu n-am mai scris de la Bacalaureat. Fac secunzii mei raport. Cu mine poate sta de vorbă. Zi de zi putem sta de vorbă. Dacă avem interes să crească un jucător, fac tot ce ţine de mine să îl creştem şi să îl vindem.
Cu 24 de ore s-a închis telefonul", a declarat Marius Şumudică la fanatik.ro.
Marius Şumudică nu exclude varianta de a antrena în România
"Şumi" nu exclude varianta de a antrena în România, dar crede că va ajunge în Golf.
"(n.r:Dacă îţi vine o ofertă, nu te-ai duce?) Mi-a scris un preşedinte de club şi mi-a zis că tu zici că ai problemele pe care le ai, dar dacă vine o ofertă te duci.
Eu n-am stat o lună acasă. Nu dorm înainte de meci, după meci.
Am cel mai bun staff din România. Mi-a fost greu să îi ţin lângă mine.
(n.r.: despre revenirea la o echipă din Liga 1) În momentul de faţă nu mai contează banii pentru mine. E clar că nu vin de pe stradă şi nu o să accept să îmi dai 5 mii, 7 mii. Dacă văd că ai un proiect ok, că putem să facem performanţă.
Îmi doresc să merg în străinătate, am contacte. Cred că voi pleca în Golf, la ce contacte am.
Şi în România, dacă e un proiect ok la vară. Nu m-aş duce la o echipă la care să am 5 spectatori în tribune. M-aş duce la o echipă din primele 6.
"Nivelul este foarte scăzut în campionatul nostru"
(n.r: pe ce se bazează când spune că ia campionatul cu o echipă din Liga 1 din primele 6) Mă bazez când spun că iau titlul cu orice echipă din primele 6 pe valoarea campionatului intern. Nivelul este foarte scăzut. Rapidul are cel mai bun lot. Rapid poate alinia două echipe, ceea ce nu se întâmplă la FCSB. CFR, la fel, are un lot echilibrat.
Pentru Rapid era un moment propice anul ăsta să câştige un trofeu. Dacă Rapidul nu se califică într-o cupă europeană, e un dezastru. Eu, dacă aş fi antrenor, aş intra cu capul plecat în vestiar. Mi-ar fi greu să anunţ primul 11. E greu şi să faci lotul.
De asta a durut eşecul ăsta cu Farul, enorm. Eşti în situaţia în care poţi să pierzi primele 3. Nu mă aşteptam să bată Craiova la CFR", a mai afirmat Şumudică pentru sursa citată.
Marius Şumudică a reacţionat, după ce galeria Rapidului a stat ca la teatru cu Farul: "Mai bine te huiduie"
Marius Şumudică a reacţionat, după ce galeria Rapidului a stat ca la teatru cu Farul. Antrenorul român a spus că era mai bine dacă fanii giuleşteni îi huiduiau pe jucători.
Şumudică a tras un semnal de alarmă. El a susţinut că echipa antrenată de Cristiano Bergodi depinde de galerie, lucru care nu se întâmpla atunci când el juca la Rapid.
"Mergem prea departe. Nu i-a împiedicat nimeni să scandeze. După atâta scandal, nu ştiu cum au intrat cu petarde.
Aşteptăm să ne câştige doar galeria jocul? Nu sunt de acord cu ceea ce au făcut (n.r.: suporterii). Trebuiau să fie alături de echipă.
În momentul în care este reţinut şeful galeriei, el a construit galeria. Le acord circumstanţe şi lor. Revin cu întrebarea: aşteptăm doar de la public?
"În perioada în care jucam eu la Rapid, echipa nu era dependentă de suporteri"
De ce mergem pe Arena Naţională şi facem ce facem, câştigăm cu 4-0? Avem nevoie doar de galerie ca să întoarcem rezultatul?
Sunt foarte multe meciuri în care evoluţia nu a fost pe măsura suporterilor, iar suporterii i-au ajutat.
Nu vreau să înţeleagă domnul Bergodi că analizez tehnico-tactic ce face dânsul. Suporterii i-au ajutat foarte mult. De data asta, le-au lipsit (n.r.: fanii).
În perioada în care jucam eu la Rapid, echipa nu era dependentă de suporteri. Ne ajutau foarte mult, dar nu eram dependenţi de ei. Am luat campionatul, antrenor era Mircea Lucescu.
E greu să câştigi în Giuleşti. Uneori, mai bine te huiduie, atunci când nu fac nimic, stau ca la teatru", a declarat Marius Şumudică pentru sursa citată.